**Litteratur på dansk om Martin Luther og reformationen**

Arendt, Niels Henrik

Frihed. Martin Luther i bogform.

Forlaget Anis 2015

85 sider

*Med afsæt i fem temaer lægger ”Frihed – Martin Luther” i kortform op til en refleksion over Luthers betydning – i sin samtid og i dag. Bogen er udkommet posthumt, men redigeringen var afsluttet inden forfatterens død. Der er ikke foretaget ændringer i indholdet efterfølgende.*

Bach-Nielsen, Carsten

Fra jubelfest til kulturår.

Danske reformationsfejringer gennem 400 år.

Aarhus Universitetsforlag 2015

*Teologen Carsten Bach-Nielsen, som især har beskæftiget sig med kirkehistorie og kunsthistorie, gennemgår udviklingen i de fejringer af de danske reformationsjubilæer, som er sket igennem de seneste 400 år. Titlen ”Fra jubelfest til kulturår” viser, at man fra at have fejret reformationen som en teologisk landvinding og en religiøs takkefest, i 1800-tallet især markerede reformationen som en kulturel manifestation. Carsten Bach-Nielsen ser også frem imod jubilæet i 2017, og diskuterer nutidens syn herpå.*

Den luthersk/romersk-katolske kommission for kirkens enhed

Fra konflikt til fællesskab

Beretning fra den lutherske/romersk-katolske kommission for kirkens enhed.

Oversat af Czeslaw Kozon, Hanne Gregersen og Erling Tiedemann.

Forlaget Anis 2015

113 sider.

*Beretning fra en fælles studieproces imellem lutherske og katolske teologer inden for rammerne af den fælles lutherske/katolske kommission for kirkens enhed. Består af en indledning og seks kapitler: I: Højtideligholdelse af mindet om Reformationen i en økumenisk og globaliseret tidsalder; II: Martin Luther og Reformationen – nye perspektiver; III: Et historisk rids af den lutherske reformation og det katolske svar; IV: Hovedtemaer i Martin Luthers teologi i lyset af de luthersk/romersk-katolske dialoger; V: Kaldede til fælles højtideligholdelse af mindet om Reformationen; VI: Fem økumeniske imperativer.*

Grane, Leif

Confessio Augustana. Oversættelse med noter.

Gyldendal 1970.

219 sider

*Den augsburgske bekendelse, Confessio Augustana, blev til på Rigsdagen i Augsburg i 1530. Den var oprindeligt blot tænkt som et forhandlingsoplæg, men fik varig betydning som luthersk bekendelse og er et af Den Danske Folkekirkes bekendelsesskrifter. Bogen indeholder en dansk oversættelse af bekendelsens latinske tekst med forklarende noter. Til de første 21 af i alt 28 artikler redegør Leif Grane for de enkelte artiklers teologihistoriske baggrund og sammenhæng. Bogen er således også en indføring i den lutherske reformations hovedtanker.*

Grane, Leif

Den uberegnelige Luther.

Essays om en arv og dens forvaltning.

Gads Forlag 1992.

182 sider.

*I en række essays skildres Martin Luthers teologiske anliggende, og der kastes et kritisk blik på, hvordan teologien og kirken har forholdt sig hertil.*

Grane, Leif

Evangeliet for folket. Drøm og virkelighed i Martin Luthers liv.

Gads Forlag 1983.

284 sider

*En tolkning af Luthers liv og hans anliggende, udgivet i anledning af 500 året for Martin Luthers fødsel.*

Grane, Leif

Protest og konsekvens.

Faser i Martin Luthers tænkning indtil 1525.

Gyldendal 1968.

226 sider.

*Essays, der behandler spørgsmålet, hvordan Martin Luther forvaltede traditionen, og hvordan vi forvalter arven fra ham, samt de kulturelle påvirkninger den lutherske reformation har givet.*

Gregersen, Niels Henrik udg.

Lutherbilleder i dansk teologi 1800-2000.

Forlaget ANIS, 2014.

343 sider.

*Om Martin Luthers indflydelse på dansk teologi og kirkeliv fra 1800-2000 samt om forholdet til Martin Luther i strømninger som Indre Mission, grundtvigianisme, liberalteologi og Tidehverv*

Hesselbacher, Karl

Luthers Käthe.

(Oversat af Bodil Koch)

De Unges Forlag 1938.

197 sider.

*Som 24-årig flygtede Katharina von Bora sammen med 11 andre nonner fra klosteret i Nimbschen til Wittenberg. To år efter blev hun gift med reformatoren Martin Luther. Bogen skildrer Katharina von Bora og livet i hendes og Martin Luthers hjem. Katharina von Bora var en viljestærk kvinde, som gav Martin Luther et stærkt med- og modspil.*

Koch, Hal

Martin Luther

Gads Forlag 1958

89 sider.

*En let bearbejdet udgave af en række foredrag, som Hal Koch holdt over Martin Luther. Bogen er en folkelig indføring i Martin Luthers liv og værk, og kapitlerne har titler som 'Tro og gerninger', 'Staten og kulturen' og 'Oprører eller reformator'. Hal Kochs fremstiller af Luthers ærinde, og tolker de konsekvenser, Luthers teologi må få for det kristne menneskes livsførelse, både i det private og det offentlige liv*

Lausten, Martin Schwarz

Christian d. 2. mellem paven og Luther. Tro og politik omkring ”den røde konge” i eksilet og i fangenskabsårene (1523 – 1559)

504 s.

Kirkehistoriske Studier, 3. række nr. 3

Akademisk Forlag 1995.

*Ud fra breve og notater skildres den landflygtige kong Christian II (1481-1559) rolle i reformationens historie. Han blev fordrevet i 1523 og gik i eksil, bl.a. i Wittenberg, hvor han mødte Martin Luther, og tilsluttede sig den lutherske tro. I 1531 prøvede han at generobre magten i Danmark, men blev taget til fange, og sad fængslet indtil sin død i 1559.*

Lausten, Martin Schwarz

Christian 3. og kirken 1537-1559.

Akademisk Forlag 1987.

246 sider

*En fremstilling af reformationskongen Christian den 3.s kirkepolitiske praksis i forhold til hans protestantiske teori. På denne baggrund sætter bogen Christian den 3. i relation til den lutherske to-regimente-lære, og til den opfattelse af fyrsten, som findes hos Philipp Melanchton.*

Lausten, Martin Schwarz

Den hellige stad Wittenberg. Danmark og Lutherbyen Wittenberg i reformationstiden.

Forlaget Anis 2002

208 sider

*Redegør for forbindelserne imellem Danmark og Wittenberg i reformationstiden. Den danske reformationskonge Chr. 3. var personligt engageret i reformationen og i Luthers anliggende. Han fulgte reformationen tæt, og på kongens indbydelse kom sognepræsten ved Bykirken i Wittenberg, Johannes Bugenhagen, i Juli 1537 til Danmark. Her hjalp han med genoprettelsen af Københavns Universitet, reformationens gennemførelse og kongens og dronningens kroning. Han Indsatte lutherske superintendenter / biskopper, og fik afgørende indflydelse på udarbejdelsen af Kirkeordinandsen 1537 som strukturerede det nye kirkeliv i Danmark og Norge.*

Lausten, Martin Schwarz

Johannes Bugenhagen.

Luthersk reformator i Tyskland og Danmark.

Forlaget ANIS 2011.

305 sider.

*Johann Bugenhagen (1485-1558) var Martin Luthers nærmeste ven og sjælesørger, og en af de førende kræfter i den evangeliske reformation. På opfordring af Christian den III opholdt han sig i København 1537-1539, hvor han var med til at gennemføre reformationen*

Lausten, Martin Schwarz

Kirkeordinansen 1537/39.

Akademisk Forlag 1989.

270 sider.

*Tekstudgave af Kirkeordinansen med noter. Kirkeordinansen regulerede reformationen i Danmark, og udkom i 1537 på latin, og i 1539 på dansk, med Johannes Bugenhagen som den drivende kraft.*

Lausten, Martin Schwarz

Kirke og synagoge.

Holdninger i den danske kirke til jødedom og jøder i middelalderen, reformationstiden og den lutherske ortodoksi.

Akademisk Forlag 1992, 2. op. 2000.

536 sider.

*En samlet fremstilling af forholdet mellem de kristne og jøderne fra middelalderen frem til 1700-tallet i Danmark.*

Lausten, Martin Schwarz

Martin Luther.

Munk, oprører, reformator.

Forlaget Alfa 2005.

190 sider.

*En præsentation af Martin Luthers (1483-1546) liv, virke og tanker samt en introduktion til de centrale teologiske skrifter og værker, der blev årsagen til reformationen og indførelsen af den evangelisk-lutherske kirke.*

Lausten, Martin Schwarz

Peder Palladius

- Sjællands første lutherske biskop.

Forlaget Alfa 2006

175 sider

*En biografi om den danske reformator Peder Palladius (1503-1560), der studerede teologi hos Martin Luther og blev Sjællands første lutherske biskop. I bogen tegnes et billede af en handlekraftig og morsom, men også streng mand, der var med til at ændre Danmarkshistorien.*

*Sidst i bogen er der materiale, som kan bruges i studiekredse o. lign., hvis man vil fordybe sig i enkelte spørgsmål eller temaer og evt. ønsker at føre disse op til nutiden.*

Lausten, Martin Schwarz

Philipp Melanchthon.

Humanist og luthersk reformator i Tyskland og Danmark.

Forlaget ANIS 2010.

392 sider.

*Om Philipp Melanchthon (1497-1560) tysk luthersk filolog, pædagog og teolog, som ville forene evangelisk kristendom og humanisme og blev kendt som reformationstidens etiker*

Lausten, Martin Schwarz

Reformationen i Danmark

Forlaget Anis 2002

264 sider

*Redegørelse for reformationens officielle indførelse i Danmark og for den nye lutherske kirkes organisation og religiøse indhold, samt de følger, som reformationen fik i det danske samfund inden for statsstyret, undervisnings- og retsvæsenet, den sociale forsorg og hele samfundsmoralen.*

Lausten, Martin Schwarz

Tyrkerfrygt og tyrkerskat.

Islamofobi, religion og politik hos teologer og regenter i Reformationstidens Danmark.

Forlaget ANIS 2010

320 sider.

*Om hvordan teologer i Danmark efter reformationen brugte tyrkerfaren (den osmanniske trussel mod det sydøstlige Europa) til at appellere om fromhed i levevis, men også om de skatter som den tyske kejser afkrævede de danske og ikke mindst holstenske regenter i perioden*

Lerfeldt, Svend

Den kristnes kamp. Mortificatio carnis.

En studie i Luthers teologi.

Gads Forlag 1949.

204 sider.

*Ud fra Luthers fortale til Romerbrevet med de berømte ord om troen, der forvandler os, og gør os til andre mennesker, undersøger denne doktordisputats hvad Luther mente med sine tanker om forvandling af mennesket. Det centrale tema er udtrykket ”kødets dødelse”, altså det gamle menneskes død og et nyt menneskes tilblivelse. Bogen giver en interessant tolkning af Martin Luthers menenskesyn.*

Svend Lerfeldt

Lutherbogen.

Luthers liv og tanker belyst gennem citater fra hans værker.

Lohses forlag 1967

280 sider

*Bogen gennemgår Luthers tanker på baggrund af citater fra hans skrifter. Bogen giver en tekstnær indføring i Luthers skrifter, men rummer også en klar og letlæselig gennemgang af hans liv.*

Lilje, Hanns

Martin Luther.

En billedmonografi.

Lohses Forlag 1967

239 sider.

*I bogen opridses de politiske, åndelige og kirkelige forhold i Luthers samtid. Skildringen af Luther samler sig om en række knudepunkter i hans liv: Afladsstriden 1517, Rigsdagen i Worms 1521, Bondeoprøret 1525, der medførte, at Luther ikke længere blev betragtet som en folkehelt, Augsburg 1530 og Schmalkalden 1537. Bogen skildrer også livet i Martin Luthers og Katharina von Boras hjem i Wittenberg, og Luthers død i 1546.*

Lindhardt, Jan

Martin Luther.

Erkendelse og formidling i renæssancen.

Borgen 1983.

194 sider

*Bogen ser Martin Luther i den sammenhæng, man efter Jan Lindhardts mening ikke tidligere har været tilstrækkelig opmærksom på, idet forfatteren peger på renæssance-humanismen og retorikken som væsentlige forudsætninger for det teologiske og kirkelige nybrud, der skete med Martin Luther. Forfatteren redegør for sin holdning, at renæssance og reformation ikke er alternativer.*

Lindhardt, Jan

Martin Luther.

Renæssance og reformation.

Et tekstudvalg.

Nyt Nordisk Forlag Arnold Busk, 1982.

125 sider.

*Indeholder et udvalg af Luthers centrale tekster, som illustrerer Luthers kristendomsforståelse og menneskesyn, hans Bibelsyn og opfattelse af etik og politik, pædagogik og forholdet mellem mand og kvinde. Bogen er et godt supplement til biografierne om Martin Luther.*

Lindhardt, Jan

Mellem Djævel og Gud. Martin Luther.

Gads Forlag 1991

189 sider

*Bogen giver et indtryk både af Luther som person og reformationen og dens betydning med nedslag i relevante perioder i Luthers liv og værker. Bogen indeholder også essaylignende afsnit, der forklarer, hvad Luther mente. Reformationen, bogtrykkerkunsten og Lucas Cranachs malerier og stik skildres i deres samhørighed i formidlingen af Luthers tanker.*

Luther, Martin

Martin Luthers Liv og Hovedværker

Oversat af N. Vognsbøl. Indledningerne af P. Severinsen

1910-14. Bind 1-5

Forlagsmagasinet 1910-14

Indhold: 1. Martin Luthers Liv. Af P. Severinsen

Indhold: 2. Reformatoriske Skrifter

Indhold: 3. Udvalgte Prædikener til Kirkeaarets Søn- og Helligdage

Indhold: 4-5. Blandede Skr

*Ældre udgave af Luther’s skrifter, indeholder bl.a. Luthers lille bog om brudevielse, hans lille Daabsbog og ”En enfoldig Maade at bede paa, for en god ven Mester Peter, Barber” fra 1534, der er en meget smuk katekismus , der starter med fadervor, derefter de ti bud og så trosbekendelsen. Skrevet til Luthers frisør, der i øvrigt et tragisk skæbne, fordi han i fuldskab og hidsighed kom til at slå sin svigersøn ihjel, da denne som soldat havde påstået at være udødelig. Luther sørgede så for, at den gamle mand ikke blev dødsdømt men benådet til landsforvisning.*

Luthers skrifter i udvalg

I-IV

Institut for Kirkehistorie, Kbh. 1962 – 64

V

Gads Forlag 1983

*Bd. 1: De reformatoriske hovedskrifter / red. af Niels Nøjgaard. - 1962, Bd. 2: Skrifterne om kirke og gudstjeneste / red. af Regin Prenter. - 1963, Bd. 3: Bibelfortolkning og prædikener / red. af E. Thestrup Pedersen. - 1964, Bd. 4: Evangelium og samfundsliv / red. af Torben Christensen. – 1964 Bd. 5: Om den trælbundne vilje v. Ellen Madsen og Steffen Kjeldgaard-Pedersen.*

Luther, Martin

Skrifter i udvalg

Om et kristenmenneskes frihed, 1981 (415 sider); Store Galaterbrevskommentar I 1981 II, 1984 (428 sider); Om kirkens babyloniske fangenskab, 1982 (177 sider); Troens artikler, Prædikener, 1985 (179 sider); Troen og Livet, 1992 (234 sider); Troens evangelium. Ord og sakrament 1994 (415 sider); Mod Latomus – Om synd og nåde, 1995 (231 sider); Den store Katekismus, 1996, (181 sider)

Credo Forlag, Kbh.

*Oversættelse af en lang række skrifter, der ikke er medtaget i Luthers skrifter i udvalg.*

Luther, Martin

Tractatus de libertate christiana. Oversat af Johannes Thomsen.

Museum Tusculanums forlag, 1984

95 sider

*Den latinske udgave af “Om et kristenmenneskes frihed” med dansk paralleloversættelse. ”Om et kristenmenneskes frihed” findes i både en tysk og en latinsk originaludgave. Den latinske er mere udførlig end den tyske.*

Luther, Martin

Om et kristenmenneskes frihed – åbent brev til pave Leo X.

Oversat af Carl Frederik Wiwe

Systime 2011

65 sider

*Oversættelse af den tyske udgave af ”Om et kristenmenneskes frihed” med fyldige noter og ordforklaringer.*

Luther, Martin

Om verdslig øvrighed

Oversat af Svend Andersen

Indledninger ved Svend Andersen og Thorkild C. Lyby

Aarhus Universitetsforlag 2006

194 sider

*Luthers vigtigste skrift om forholdet mellem kristendom og politik*

Nøjgaard, Niels

Martin Luther.

Hirschsprungs Forlag 1943.

266 sider

*En letlæselig bog om Martin Luther, hans liv og hans værk, skrevet på baggrund af stor viden om og indsigt i den lutherske teologi.*

Nøjgaard, Niels

Om begrebet synd hos Luther.

Gad 1929.

201 sider.

*Doktordisputats om Martin Luthers syn på mennesket, sådan som det udviklede sg indtil 1522.*

Pedersen, E. Thestrup

Luther som skriftfortolker.

En studie i Luthers skriftsyn, hermeneutik og eksegese.

Nyt Nordisk Forlag Arnold Busk, 1959.

499 sider.

*Doktordisputats om Luthers syn på skriften.*

Pedersen, E. Thestrup

Martin Luthers betydning for kirke og kultur.

Aarhus 1983

106 sider

*En indføring i hvad reformatorisk kristendom egentlig er, om Luthers lære om de to regimenter, statens og kirkens, samt om Luthers virke og betydning for bl. a. sprogudviklingen, salmesangen og kirkemusikken*

Pedersen, Steffen Kjeldgaard

Luther 1483-1546.

Møllen 1983.

99 sider.

*Bogen fortæller om Luthers liv, hans reformatoriske bevægelse og hans åndelige testamente til eftertiden.*

Prenter, Regin

Reformatoren Martin Luther.

Aros Forlag, 2. opl. 1980.

69 sider.

*Bogen giver en alment tilgængelig og engageret indføring i, hvad reformatorisk kristendom i egentligste forstand er. Derudover er det en indføring i mindre omtalte sider af Luthers virke.*

Prenter, Regin

Spiritus creator.

Studier i Luthers teologi.

Universitetsforlaget Århus 1944.

344 sider.

*Doktordisputats om Martin Luthers helligåndsteologi. Bogen blev et vigtigt bidrag til såvel dansk som international Lutherforskning.*

Schilling, Heinz

Martin Luther. Rebel i en opbrudstid

Kbh. 2014

692 sider

*Professor i historie Heinz Schilling har skrevet denne uddybende biografi om Martin Luther. Bogen giver mange detaljer om Martin Luther og reformationen, og dermed megen viden. Både en personlig og historisk beretning om mennesket Martin Luther, og om den samfundsforandring, hans indsats medførte.*

Østergaard-Nielsen, H.

Navnet og ordet.

En Luther-studie.

Vestjydsk Boghandel Holstebro 1979.

135 sider.

*En kort udgave af forfatterens doktordisputats ”Scriptura sacra et viva vox”. Bogen belyser især forholdet mellem menneskeliv og kristentro.*